Diari Oficial de la Generalitat Valenciana


Sumari del DOGV 8306, del 30-05-2018 (2018/4806)

Informació pública de la modificació puntual número 7 del Pla general d'ordenació urbana.
-----------------------------------------------------------------------------------------

### Dades del document

Número de DOGV
:   8306

Data del DOGV
:   30-05-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/4806


Data del document
:   10-04-2018

Organisme emissor
:   Ajuntament d'Almedíjar

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Almedíjar
    * pla d'urbanisme
    * administració local

Informació pública de la modificació puntual número 7 del Pla general d'ordenació urbana. [2018/4806]  
De conformitat amb l'article 51.7 i 57 de la Llei 5/2017, de 25 de juliol, d'ordenació del territori, urbanisme i paisatge, he resolt, per Decret de 10 d'abril de 2018, el següent:  
El PGOU del terme municipal d'Almedíjar va ser aprovat definitivament per la Comissió Territorial d'Urbanisme de Castelló, en la sessió de 5 d'octubre de 1999.  
La gestió urbanística per part de la corporació exigix un procés per mitjà del qual la normativa urbanística vigent ha d'acomodar-se a noves circumstàncies que s'exigixen per a donar una millor funcionalitat al municipi. És, doncs, necessari millorar detalls que només per mitjà del seu funcionament dia a dia són detectables, i queda demostrat que poden adoptar-se solucions alternatives que li donen viabilitat.  
Per a gestionar-ho de manera adequada, es van establir dos unitats d'execució de sòl urbà a un costat i a l'altre de la carretera, la UE1 al nord i la UE2 al sud. Els dos àmbits tenen ordenació detallada prefixada des del planejament. El mode de gestió per a desenvolupar-les és el d'Actuacions integrades.  
Es van establir diverses zones dotacionals separades entre si. L'Ajuntament d'Almedíjar ha considerat que serà més convenient que la dotació estiguera junt amb la zona verda per a així tindre una àrea major i conjunta de sòl dotacional.  
Per a obtindre eixe conjunt de sòl es fa necessari permutar el sòl dotacional pel privat de tal manera que preservant tots els paràmetres es complisca el criteri municipal.  
Prenent com a base el que s'ha exposat es resol:  
  
Primer. Emetre l'informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual número 7 del PGOU relativa a ordenació detallada (trasllat de sòl dotacional i sòl edificable a fi d'unificar-lo, sense quedar afectat l'equilibri del planejament, així com arts. 79.3, 99.3 i 102.3 que especifiquen el canvi d'altura en els carrers amb pendent), d'acord amb els criteris de l'annex VII de la LOTUP, per no tindre efectes significatius sobre el medi ambient, corresponent continuar la tramitació de la modificació puntual d'acord amb la seua normativa sectorial.  
Segon. Sotmetre a informació pública a la modificació puntual número 7 del PGOU relativa a ordenació detallada durant un període de 45 dies, d'acord amb les mesures mínimes de publicitat exigides per l'article 53.2 de la LOTUP.  
Tercer. Durant el mateix termini d'informació pública es consultarà als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen resultar afectades.   
  
Quart. Publicar la present resolució en el Diari Oficial de la Generalitat Valenciana.   
  
Almedíjar, 10 d'abril de 2018.- L'alcalde: José E. Villanova Pérez.